Diari Oficial de la Generalitat Valenciana


Sumari del DOGV 6087, del 26-08-2009 (2009/9383)

Informació pública de l'actuació urbanística mitjançant ocupació directa Vistahermosa-Nord.
-------------------------------------------------------------------------------------------

### Dades del document

Número de DOGV
:   6087

Data del DOGV
:   26-08-2009

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2009/9383


Data del document
:   28-07-2009

Organisme emissor
:   Ajuntament d'Alacant

Tipus de document
:   Informació Pública

Descriptors 

:   * Alacant
    * pla d'urbanisme
    * administració local

Informació pública de l'actuació urbanística mitjançant ocupació directa Vistahermosa-Nord. [2009/9383]  
L'alcaldessa presidenta, amb data 28 de juliol de 2009, ha dictat la resolució següent:  
«Decret. Sobre l'exposició pública de l'actuació urbanística per mitjà d'ocupació directa Vistahermosa-Nord.  
He examinat l'expedient a què es referix l'epígraf que precedix, els antecedents, raonaments i normes legals aplicables del qual figuren, resumits, a continuació.  
1. La Comissió Municipal de Govern, en la sessió celebrada el dia 29 de gener de 2003, va acordar aprovar el Projecte d'Urbanització Vistahermosa-Nord, que inclou un àmbit de sòl urbà, comprés entre l'avinguda d'Antonio Ramos Carratalá, avinguda de Dénia i l'APA/9, Vistahermosa.  
El dia 27 d'abril de 2009, la Junta de Govern Local va acordar sol·licitar la inclusió del dit projecte, amb un pressupost global de licitació, IVA inclòs, de 3.516.582,14 euros, en el Pla Especial de Suport a la Inversió Productiva en Municipis de la Comunitat Valenciana (2009-2011).  
En este àmbit d'actuació, no obstant això, es troba una parcel·la la titularitat de la qual es troba inscrita a favor de la mercantil Urbal Programas Urbanos, SL, que ha posat de manifest esta dada en una instància presentada en la Gerència Municipal d'Urbanisme el dia 23 de desembre de 2008.  
En conseqüència, fa falta l'adquisició municipal d'este sòl. Per a això, el Departament Tècnic de Gestió, seguint les directrius de la presidenta de la Gerència d'Urbanisme, contingudes en un escrit d'11 de juny de 2009, ha redactat el document que es requerix, per a realitzar una actuació urbanística per mitjà d'ocupació directa.  
Es tracta d'una tècnica de gestió urbanística d'utilització facultativa per a l'administració, que permet obtindre anticipadament el sòl destinat a dotacions públiques, tant de la xarxa primària o estructural com de la xarxa secundària, i que la Llei Urbanística Valenciana ha fet extensiva a qualsevol classe de sòl i en qualsevol moment. Concretament, consistix en l'"obtenció de terrenys afectes pel planejament a dotacions públiques, per mitjà del reconeixement al seu titular del dret a integrar-se en una unitat d'execució amb excés d'aprofitament real." (art. 187.2 LUV).  
2. El document Actuació urbanística per mitjà d'ocupació directa. Vistahermosa Nord conté la relació de terrenys i propietaris afectats, l'aprofitament urbanístic corresponent a cada un d'ells i la unitat d'execució en què han de fer-se efectius tals aprofitaments.   
Com s'ha assenyalat, el sòl afectat per l'actuació es troba inclòs en l'àmbit del Projecte d'Urbanització Vistahermosa-Nord. S'afecta la totalitat de la finca registral núm. 99285, propietat d'Urbal Programas Urbanos, SL, corresponent a una part del viari que ha de ser urbanitzat.   
3. L'article 187 de la LUV i el 439 del Reglament d'Ordenació i Gestió Territorial i Urbanística establixen el procediment per al desenvolupament d'actuacions urbanístiques per mitjà d'ocupació directa, que consta dels tràmits següents:   
a) Publicació en el Diari Oficial de la Comunitat Valenciana de la relació de terrenys a ocupar, els seus propietaris, l'aprofitament que correspon a cada un d'ells i la unitat o unitats d'execució en què hagen d'integrar-se.  
b) Notificació als que consten com a titulars de drets inscrits en el Registre de la Propietat de l'ocupació prevista i resta de circumstàncies concurrents, i atorgar-los un termini d'audiència d'un mes.  
c) Notificació al Registre de la Propietat, sol·licitant certificació de domini i càrregues de les finques afectades i la pràctica dels assentaments que corresponguen.  
d) L'ocupació es durà a terme transcorregut el termini d'un mes des de la notificació i, en tal moment, s'alçarà la corresponent acta d'ocupació.  
e) Expedició per l'administració actuant de certificació amb el contingut de l'acta d'ocupació a favor de cada propietari. Una còpia de l'acta, junt amb un pla, es remetrà al Registre de la Propietat, a l'efecte de la inscripció de la superfície ocupada a nom de l'Ajuntament i de l'obertura de foli registral corresponent a l'aprofitament urbanístic.   
Ha d'advertir-se que ni la LUV ni el Reglament que la desplega exigixen l'aprovació municipal del document que ha de ser objecte d'exposició i audiència. No obstant això, es considera procedent la seua aprovació per la Junta de Govern Local una vegada conclosos els dits tràmits, ja que la Llei 57/2003, de 16 de desembre, de Mesures per a la Modernització del Govern Local, atorga a este òrgan la competència per a l'aprovació dels instruments de gestió. A més, si es presenten al·legacions ha d'haver-hi necessàriament un acte administratiu per a contestar-les. I, en tot cas, cal un acte d'esta naturalesa davant del qual els interessats puguen interposar els recursos que resulten procedents.   
4. L'alçament de l'acta d'ocupació produïx la transmissió de la titularitat del sòl en favor de l'Ajuntament i la reserva a favor del propietari originari. També legitima l'inici de les obres públiques (art. 440 ROGTU), i constituïx títol suficient perquè el titular dels terrenys ocupats puga fer valdre els seus drets en la unitat d'execució a què es transferix el seu aprofitament.   
És competent per a adoptar la present resolució l'Alcaldia Presidència, de conformitat amb el que disposa l'article 124 ñ) de la Llei Reguladora de les Bases del Règim Local, segons la redacció que en fa la Llei 57/2003, de 16 de desembre, de Mesures per a la Modernització del Govern Local.   
En virtut del que s'ha exposat, resolc:  
Primer. Sotmetre a exposició pública, pel termini d'un mes, el document Actuació urbanística per mitjà d'ocupació directa, en l'àmbit del Projecte d'Urbanització Vistahermosa-Nord, que conté les següents dades, paràmetres i condicions:   
a) Relació de béns i drets afectats: parcel·la núm. 1 (única). Porció de sòl de forma geomètrica irregular, coincident amb l'espai destinat als vials el traçat del qual preveu el Pla General, procedent de la finca coneguda pel Pantanet, partida d'Orgegia, que ocupa una superfície (segons projecte de parcel·lació) d'11.793,50 m², i integrada per la finca número 99191, inscrita en el Registre de la Propietat núm. 8 d'Alacant - foli 120, llibre 2.096, tom 3024, la titularitat del qual ostenta en ple domini la mercantil Urbal Programas Urbanos, SL i els seus límits són els següents: nord, l'eix del carrer denominat Eucaliptus, d'una amplària de 9 metres, entre els carrers Xop i l'Alzina; est, l'eix del carrer l'Alzina, d'una amplària de 10 metres, entre els carrers Eucaliptus i Fleix; sud-est, en un tram l'eix del carrer Fleix, d'una amplària de 8,50 metres, d'aproximadament 200 metres de longitud des de la intersecció amb el carrer l'Alzina; i en un altre tram l'amplària total del carrer Fleix, d'aproximadament 45 metres de longitud des de la intersecció amb l'avinguda d'Antonio Ramos Carratalá; i oest, l'eix del carrer Xop, compresa entre l'avinguda Antonio Ramos Carratalá (via Parc) i el carrer Eucaliptus.  
I els carrers interiors que conformen esta xarxa: el carrer Salze, d'una amplària de 12 metres, entre els carrers Fleix i Xop; el carrer Roure, d'una amplària de 9 metres, entre els carrers Fleix i Salze; tram del carrer la Llimera, d'amplària 8,50 metres, d'aproximadament 117 metres des de la intersecció amb el carrer Salze; el carrer Cirerer, d'una amplària 8,50 metres, entre el carrer Eucaliptus i Salze; i carrer en projecte, d'una amplària de 10 metres, compresa entre els carrers Eucaliptus i Salze.  
No hi consten càrregues registrades.  
b) Titularitat: segons la informació registral expedida pel Registre de la Propietat número 8, la finca es troba inscrita a favor d'Urbal Programas Urbanos, SL.  
c) Aprofitament urbanístic: "?, per la cessió dels 7.154 m²s destinats a viari que donen enfront de parcel·les que no pertanyen a la mateixa propietat, al seu titular li correspon una edificabilitat de 2.560 m²t d'habitatge unifamiliar grau 1 nivell a (clau VU1A). A la dita edificabilitat ha de descomptar-se la quantitat de 112.192 euros en concepte de càrregues d'urbanització, o bé assumir les esmentades càrregues en l'instrument de reparcel·lació de la unitat d'execució en què hagen de fer-se efectius tals aprofitaments. L'esmentat aprofitament tindrà la vinculació de destí que la llei determina per al patrimoni públic del sòl."  
d) Unitat d'execució en què ha de fer-se efectiu l'aprofitament: unitat d'execució núm. 1 (única) del sector PE APA/9 Vistahermosa.  
Segon. Publicar un edicte amb el contingut de la present resolució en el Diari Oficial de la Comunitat Valenciana.   
Tercer. Notificar individualment la resolució a la titular dels béns i drets afectats, i concedir-li un termini d'audiència d'un mes. A la notificació s'adjuntarà una còpia del document sotmés a este tràmit.  
Quart. Sol·licitar al Registre de la Propietat certificació de domini i càrregues de la finca afectada i la pràctica dels assentaments que corresponguen.  
Cinqué. Notificar, així mateix, la resolució a la mercantil Bancaja Hábitat, SL, adjudicatària del Programa d'Actuació Integrada del Pla Parcial del Sector PE/APA-9, Vistahermosa, del Pla General Municipal d'Ordenació d'Alacant, i comunicar-la al Departament Tècnic de Gestió i al Departament Econòmic, ambdós de la Gerència Municipal d'Urbanisme.»  
Es publica perquè en prengueu coneixement, de conformitat amb el que disposen els articles 187 de la Llei Urbanística Valenciana i 439 del Reglament d'Ordenació i Gestió Territorial i Urbanística,; es fa saber que l'expedient es troba de manifest en l'Oficina d'Informació Urbanística, sítia a la plaça de Sant Cristòfol, número 14, on podrà ser examinat, i que, durant l'indicat termini, es poden presentar al·legacions.   
Alacant, 28 de juliol de 2009.- L'alcaldessa presidenta: Sonia Castedo Ramos. El vicesecretari: Germán Pascual Ruiz-Valdepeñas.